„Хаджи Димитър“ е един от най-старите квартали в София. Като други подобни, квартала е своеобразна смесица от старо и ново строителство. Старото включва еднофамилни къщи, ниски тухлени, 6-, 7- или 8-етажни панелни блокове построени през социализма. Именно сивотата и еднообразието са подтикнали творческия екип на Urban Creatures да преобрази фасадите на панелките с графити.

Нямахме много свободно време и не успяхме да снимаме всичките проекти, но все пак отделихме половин час в студения неделен следобед.

За NASIMO i BOZKO сигурно сте чели достатъчно, така че няма да разказваме. От 2016-та година проектите на Urban Creatures са част от културния календар на София. Уникалните творби в „Хаджи Димитър“ се превърнаха в атракция за много гости на столицата, както и за местните жители. Нямаме потвърждение, но ни разказаха, че много гидове организират турове за чуждестранни туристи в „Хаджи Димитър“, след като огромните графити се оказват топ атракция за гостите на столицата.

„За наша радост стените от квартала излязоха извън границите на страната и множество артисти от целия свят се свързаха с нас с желание да се присъединят към нашето семейство, разказват графити артистите.

А ние можем само да се радваме, че сивотата и еднообразието се превръща в галерия.